**Užsienietis pragyveno LR be pertraukos pastaruosius 5 metus ir turėjo leidimą laikinai gyventi**

**(UTPĮ 53 str. 1 d. 8 p.)**

[**prašymo** išduoti leidimą nuolat gyventi Lietuvos Respublikoje](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=2052) numeris\_\_\_\_\_\_\_\_\_\_\_\_\_\_\_\_\_\_\_\_\_. *Prašymas pildomas per Lietuvos migracijos informacinę sistemą (MIGRIS);*

 **galiojantis kelionės dokumentas** (pasas);

 **teisėtą buvimą Lietuvos Respublikoje patvirtinantis dokumentas** **patvirtinantis dokumentas – leidimas laikinai gyventi Lietuvos Respublikoje**.;

|  |
| --- |
|  |

**Leidimo nuolat gyventi išdavimo pagrindą patvirtinantis (-ys) dokumentas (-ai):**

** dokumentai, patvirtinantys, kad užsienietis pragyveno Lietuvoje pastaruosius 5 metus ir kad per šį laikotarpį nebuvo išvykęs už Lietuvos teritorijos ribų laikui, ilgesniam kaip 6 mėnesius iš eilės, ir kad iš viso per 5 metų laikotarpį išvykos nesudarė daugiau kaip 10 mėnesių[[1]](#footnote-1).**

Jeigu užsienietis Lietuvoje buvo priimtas studijuoti į mokslo ir studijų instituciją, buvo priimtas mokytis į švietimo įstaigą pagal bendrojo ugdymo arba profesinio mokymo programą ar pakviestas tobulinti kvalifikacijos į mokslo ir studijų instituciją, į Lietuvoje pragyventą laikotarpį įskaitoma tik pusė užsieniečio su studijų, mokymo ar kvalifikacijos tobulinimo pagrindu išduotu leidimu laikinai gyventi pragyvento laikotarpio. Ši nuostata netaikoma, jeigu Lietuvos Respublikoje užsienietis baigė studijas ir įgijo aukštojo mokslo kvalifikaciją, bei pateikia tai patvirtinantį dokumentą.

Jeigu užsieniečiui buvo suteikta papildoma apsauga Lietuvos Respublikoje, į jo Lietuvoje pragyventą laikotarpį įskaičiuojama pusė laiko, kuris praėjo nuo prašymo suteikti prieglobstį Lietuvos Respublikoje pateikimo dienos iki leidimo laikinai gyventi šiuo pagrindu išdavimo dienos, arba visas šis laikas, jeigu jis truko ilgiau kaip 18 mėnesių.

Pragyventą laikotarpį nutraukia teismo paskirtos laisvės atėmimo bausmės atlikimo laikas.

** dokumentai, patvirtinantys, kad užsienietis išlaikė valstybinės kalbos ir Lietuvos Respublikos Konstitucijos pagrindų egzaminus.**

Reikalavimas išlaikyti valstybinės kalbos ir Lietuvos Respublikos Konstitucijos pagrindų egzaminus netaikomas:

**** asmenims, kuriems sukako 75 metai;

**** asmenims, kuriems nustatytas 0–25 procentų darbingumo lygis (iki 2007 m. birželio 30 d. – I grupės invalidai);

**** asmenims, kuriems teisės aktų nustatyta tvarka yra nustatyti specialieji poreikiai;

**** sunkių lėtinių psichikos ir elgesio sutrikimų turintiems asmenims;

**** užsieniečiams, kurių anksčiau turėtas leidimas nuolat gyventi buvo panaikintas, nes užsienietis gyveno ne Europos Sąjungos valstybėje narėje ilgiau negu 12 mėnesių iš eilės kitoje Europos Sąjungos valstybėje narėje gyveno ilgiau negu 6 metus arba kitoje Europos Sąjungos valstybėje narėje įgijo ilgalaikio gyventojo statusą.

Jeigu užsieniečiui netaikomas reikalavimas išlaikyti minėtus egzaminus, tai jis privalo pateikti dokumentus, patvirtinančius aplinkybes, dėl kurių jam šis reikalavimas netaikomas.

** dokumentas, patvirtinantis, kad užsienietis turi pakankamai lėšų pragyventi Lietuvos Respublikoje** ne mažiau nei vienerius metus (pvz., banko sąskaitos išrašas[[2]](#footnote-2)) ir / ar gauna reguliarių pajamų. **Pragyvenimo lėšų dydis** yra 1 minimalioji mėnesinė alga vienam mėnesiui, nepilnamečiam užsieniečiui – 0,5 minimaliosios mėnesinės algos vienam mėnesiui;

**Jeigu užsienietis yra išlaikomas šeimos nario, pateikiamas**:

  šio šeimos nario įsipareigojimas išlaikyti užsienietį ir

  dokumentas, patvirtinantis, kad jis turi pakankamai lėšų sau ir užsieniečiui pragyventi Lietuvos Respublikoje ne mažiau nei vienus metus ir / ar gauna reguliarių pajamų sau ir užsieniečiui pragyventi Lietuvos Respublikoje. Pragyvenimo lėšų dydis kiekvienam šeimos nario išlaikomam asmeniui, įskaitant patį šeimos narį, yra 1 minimalioji mėnesinė alga vienam mėnesiui, nepilnamečiam užsieniečiui – 0,5 minimaliosios mėnesinės algos vienam mėnesiui;

** sveikatos draudimas,** kuris garantuoja būtinosios medicinos pagalbos išlaidų ir išlaidų, galinčių atsirasti dėl užsieniečio grąžinimo į užsienio valstybę dėl sveikatos priežasčių (transportavimo, įskaitant asmens sveikatos priežiūros specialisto (specialistų) palydą), apmokėjimą ir galioja visą užsieniečio buvimo ar gyvenimo Lietuvos Respublikoje laikotarpį. **Sveikatos draudimo pateikti nereikia**, jeigu Lietuvos Respublikos įstatymų numatytais atvejais užsienietis yra apdraustas privalomuoju sveikatos draudimu.

**Jeigu dėl užsieniečio senyvo amžiaus ar sveikatos būklės draudimo įmonės atsisako užsienietį drausti sveikatos draudimu, pateikiamas**:

Lietuvos Respublikoje gyvenančio Lietuvos Respublikos piliečio arba užsieniečio pasirašytas įsipareigojimas apmokėti išlaidas už užsieniečio gyvenimo Lietuvos Respublikoje laikotarpiu suteiktas sveikatos priežiūros paslaugas;

 ne mažiau kaip 3 draudimo įmonių raštai, patvirtinantys, kad dėl užsieniečio senyvo amžiaus ar sveikatos būklės atsisakoma užsienietį drausti sveikatos draudimu.

**** mokamojo pavedimo išplėstinė forma, kurioje nurodyta užsieniečio, už kurį atliekamas mokėjimas, vardas, pavardė ir asmens kodas ar gimimo data, jeigu valstybės rinkliavą už užsienietį sumokėjo kitas asmuo;

Patikrinau, ar pateikti visi reikiami dokumentai dėl leidimo nuolat gyventi išdavimo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(užsieniečio (-tės) pilietybė (jeigu turi), vardas ir pavardė)

ir juos priėmiau / nepriėmiau (nereikalingą išbraukti):

\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_

(data)

**Pastabos.**

Dokumentai dėl leidimo nuolat gyventi išdavimo Migracijos departamento teritoriniam skyriui pateikiami per 3 mėnesius nuo šeimos nario, turinčio teisę atkurti LietuvosRespublikos pilietybę ar lietuvių kilmės asmens atvykimo gyventi į Lietuvos Respubliką dienos.

Jeigu užsienietis per 4 mėnesius nuo prašymo išduoti leidimą nuolat gyventi užpildymo MIGRIS dienos neatvyksta į Migracijos departamento teritorinį skyrių pateikti dokumentų dėl leidimo nuolat gyventi, jo užpildytas prašymas laikomas negaliojančiu.

Vyresni nei 16 metų nepilnamečiai užsieniečiai prašymą išduoti leidimą užpildo, šį prašymą ir dokumentus dėl leidimo nuolat gyventi išdavimo pateikia ir prašyme pasirašo patys.

Neveiksnaus užsieniečio prašymą išduoti leidimą užpildo, šį prašymą ir dokumentus dėl leidimo nuolat gyventi išdavimo pateikia jo globėjas ar kitas teisėtas atstovas, pateikęs paskyrimą globėju ar kitą teisėtą atstovavimą patvirtinantį dokumentą ir savo asmens tapatybę patvirtinantį dokumentą. Pateikiant prašymą ir dokumentus turi dalyvauti ir pats neveiksnus užsienietis.

Lietuvos Respublikoje esančio užsieniečio, kuris dėl fizinės negalios negali pats atvykti į Migracijos departamento teritorinį skyrių, prašymą išduoti leidimą nuolat gyventi gali užpildyti, šį prašymą ir dokumentus dėl leidimo nuolat gyventi išdavimo gali pateikti jo įgaliotas asmuo, pateikęs notarine ar jai prilyginta forma patvirtintą įgaliojimą ir savo asmens tapatybę patvirtinantį dokumentą.

Lietuvos Respublikoje esančio užsieniečio, kuris dėl neveiksnumo ar fizinės negalios pats negali atvykti į Migracijos departamento teritorinį skyrių, asmens tapatybę ir parašą patvirtina ir jo biometrinius duomenis nuskaityto pas užsienietį nuvykęs Migracijos departamento teritorinio skyriaus darbuotojas.

Jeigu pateikiamos tik dokumentų kopijos – jų tikrumas turi būti paliudytas dokumentų kopijų tikrumo paliudijimo teisę turinčio asmens ar institucijos.

Jeigu pateikiami užsienyje išduoti dokumentai, išskyrus asmens kelionės, asmens tapatybę bei teisėtą buvimą Lietuvos Respublikoje patvirtinančius dokumentus, jie turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos.

Dokumentas, patvirtinantis, kad užsienietis turi pakankamai lėšų pragyventi Lietuvos Respublikoje (banko pažyma), sveikatos draudimą,patvirtinantis dokumentas gali būti pateikti surašyti originalia anglų kalba arba gali būti pateiktas kita kalba surašyto šių dokumentų vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos. Migracijos departamento reikalavimu užsienietis privalo pateikti šių dokumentų vertimus į lietuvių kalbą, patvirtintus vertimo iš vienos kalbos į kitą paliudijimo teisę turinčio asmens ar institucijos.

Jeigu prašyme išduoti leidimą nuolat gyventi nurodyti užsieniečio asmens duomenys nesutampa su jo asmens duomenimis Lietuvos Respublikos gyventojų registre – pateikiami asmens duomenų keitimą patvirtinantys dokumentai

1. Duomenys ir / ar dokumentai, patvirtinantys, kad užsienietis pragyveno Lietuvos Respublikoje reikiamą laikotarpį, yra:

	1. duomenys apie gyvenamosios vietos deklaravimą Lietuvos Respublikoje (dokumento apie šiuos duomenis Migracijos departamento teritoriniam skyriui pateikti nereikia);
	2. Valstybinio socialinio draudimo fondo valdybos informacinės sistemos duomenys, kad užsienietis dirbo ir (ar) dirba Lietuvos Respublikoje registruotoje įmonėje, įstaigoje ar organizacijoje (dokumento apie šiuos duomenis Migracijos departamento teritoriniam skyriui pateikti nereikia);
	3. pažyma apie užsieniečio mokymąsi ar studijavimą Lietuvos Respublikoje ir / ar mokymosi ar studijavimo Lietuvos Respublikoje laikotarpius;
	4. Lietuvos Respublikoje įregistruoto juridinio asmens pažyma apie užsieniečio stažavimąsi ar kvalifikacijos kėlimą Lietuvos Respublikoje arba dalyvavimą profesiniuose mokymuose Lietuvos Respublikoje ir / ar stažavimosi, kvalifikacijos kėlimo ar profesinių mokymų Lietuvos Respublikoje laikotarpius;
	5. mokslo ir studijų institucijos patvirtinimas, kad užsienietis įgijo aukštojo mokslo kvalifikaciją (mokslo ir studijų institucijos išduota pažyma, kad užsienietis įgijo aukštojo mokslo kvalifikaciją, arba aukštojo mokslo diplomas), jeigu užsienietis Lietuvos Respublikoje baigė studijas ir įgijo aukštojo mokslo kvalifikaciją;
	6. pažyma apie užsieniečio nepilnamečių vaikų ar nepilnamečio užsieniečio ugdymą Lietuvos Respublikos ikimokyklinio ugdymo įstaigoje, mokymąsi ar studijavimą Lietuvos Respublikoje ir / ar ugdymo, mokymosi ar studijavimo Lietuvos Respublikoje laikotarpius;
	7. pažyma apie sveikatos priežiūrą Lietuvos Respublikoje esančioje sveikatos priežiūros įstaigoje ir / ar šios priežiūros laikotarpius;
	8. socialinę paramą teikiančios institucijos pažyma apie nepilnamečių tėvams mokamas išmokas vaikui ir / ar šių išmokų mokėjimo laikotarpius arba kt.
	9. rašytinis užsieniečio pareiškimas, kuriame jis deklaruoja, kad gyvena Lietuvos Respublikoje, ir nurodo savo išvykų ir gyvenimo užsienio valstybėse datas ar laikotarpius;
	10. pažyma apie sveikatos priežiūrą Lietuvos Respublikoje esančioje sveikatos priežiūros įstaigoje ir / ar šios priežiūros laikotarpius;
	11. pažyma apie Lietuvos Respublikoje gaunamas išmokas ar socialines pašalpas ir / ar šių išmokų ar pašalpų mokėjimo laikotarpius;
	12. kelionės dokumentai, tarp jų ir nebegaliojantys, kuriuose nėra / yra valstybių sienų kirtimo žymos;
	13. kiti dokumentai, patvirtinantys, kad užsienietis gyvena Lietuvos Respublikoje ar pragyveno joje reikiamą laikotarpį. [↑](#footnote-ref-1)
2. Banko sąskaitoje esantį lėšų likutį užsienietis gali patvirtinti pateikdamas banko sąskaitos išrašą arba Migracijos departamento teritorinio skyriaus darbuotojo akivaizdoje prisijungęs prie elektroninės bankininkystės sistemos. [↑](#footnote-ref-2)